Litewsko godka ("lietuvių kalba") je indoojropejsko godka s familije bałtyckich godkōw. Mo uōna dwa głōwne djalekty - żmudzki (dolnolitewski) a auksztocki (gōrnolitewski). Litewsko godka używo szrajbōnku ôpartygo na łacińskim abecadle, nale mo djakratyki. Litewsko godka je urzyndowo we Litwie. Je to interesantno godka lo godkoznawcōw, beztōż co zachowała archajiczne morfologiczne zachy a typowe lo godkōw indoojropejskich. Godo sie, iże litewsko godka je nojbliższo godce praindoojropejskij. Niykere zdrzōdła godajōm, co familijo bałtyckich godkōw ewulowała ôddzielniy ôde inkszych godek indoojropejskich już we 10. stoleciu przed Kristusym. Ewolucyjo godki litewskij ôde godki prajindoojropejskij niy ma do kōńca znōmo.